laion/Wikipedia-Exotic huggingface dataset:
Ken André Olimb

Ken André Olimb (sündinud 21. jaanuaril 1989 Oslos) on Norra jäähokimängija, kes mängib Saksamaa kõrgliiga klubis Düsseldorfer EG ründajana vasakäärel. Norra kõrgliigas debüteeris ta hooajal 2006–07 Vålerenga meeskonnas. Hooajal 2006–07 tuli ta Vålerengaga ka Norra meistriks. Aastatel 2008–2010 mängis ta Norra kõrgliigas Frisk Askeri võistkonnas. 2010. aastal liitus ta Rootsi esiliiga klubiga Leksands IF. Hooajal 2012–13 mängis ta Rootsi esiliiga klubis BIK Karlskoga. 2013. aastal siirdus Olimb Saksamaale, mängides kolm hooaega Düsseldorfer EG-s. Aastatel 2016–2018 mängis ta Rootsi kõrgliiga klubis Linköpings HC. Seejärel naasis ta Düsseldorfer EG-sse. Norra jäähokikoondise koosseisus osales Olimb maailmameistrivõistlustel esmakordselt 2010. aastal. Ta on kuulunud Norra koondisse ka 2014. ja 2018. aasta taliolümpiamängudel. Tema vanem vend Mathis Olimb on samuti jäähokimängija. Ken Andrè Olimb hockeydb.com lehel
Markus (perekonnanimi)

Markus on perekonnanimi. Seisuga 1. jaanuar 2021 oli Eestis perekonnanimi Markus 340 inimesel (160 mehel ja 180 naisel). Perekonnanimede levikult oli Markus meeste puhul 422. ja naiste puhul 397. kohal. Perekonnanimi Markus oli levinuim Hiiu maakonnas, kus neid oli 10 000 elaniku kohta 25,22. Anna Markus, eesti näitleja (1874–1955) Eduard Markus, eesti geograaf (1889–1971) Hazel Rose Markus, inglise sotsiaalpsühholoog (1949–) Johannes Markus, eesti diplomaat (1884–1969) Jüri Markus, eesti näitleja ja teatritegelane (1876–1931) Kersti Markus, eesti kunstiajaloolane (1962–) Raul Markus, eesti politoloog ja advokaat (1968–) Tõnu Markus, eesti vaimulik (1874–1940) Vambola Markus, eesti kultuuritegelane (1922–1997) ... https://www.stat.ee/nimed/pere/Markus
Mathis Olimb

Mathis Olimb (sündinud 1. veebruaril 1986 Oslos) on Norra jäähokimängija, kes mängib keskründajana Norra kõrgliiga klubis Vålerenga. Norra kõrgliigas debüteeris Olimb hooajal 2002–03 Vålerenga meeskonnas. Hooajal 2003–04 mängis ta Norra kõrgliigas Manglerudi võistkonnas. Hooajal 2004–05 mängis Olimb Põhja-Ameerikas Ontario Hockey League'i klubides London Knights ja Sarnia Sting. Seejärel naasis ta Vålerengasse. Aastatel 2006 ja 2007 tuli ta Vålerengaga Norra meistriks. Hooajal 2006–07 oli Olimb Norra kõrgliigas enim väravasööte andnud mängija (43). Klubikarjääri jooksul on Olimb mänginud veel Saksamaa kõrgliiga klubides Augsburger Panther ja Wolfsburgi Grizzlys, Rootsi kõrgliiga klubides Frölunda HC, Linköping HC ja Skellefteå AIK, American Hockey League'i klubis Rockford IceHogs, KHL-i klubis Jokerit ning Šveitsi kõrgliiga klubis EHC Kloten. Hooajal 2014–15 jõudis ta Frölundaga Jäähoki Meistrite Liiga finaali, kus kaotati Luleå HF-ile. Samal hooajal oli Olimb Meistrite Liigas kõige resultatiivseim mängija (26 punkti) ning ta valiti Meistrite Liiga hooaja väärtuslikumaks mängijaks. 2021. aastal naasis Olimb pärast 14 aastat Vålerengasse. Norra jäähokikoondise koosseisus osales Olimb maailmameistrvõistlustel esmakordselt 2007. aastal. Ta on kuulunud Norra koondisse ka 2010., 2014. ja 2018. aasta taliolümpiamängudel. Tema noorem vend Ken André Olimb on samuti jäähokimängija. Mathis Olimb hockeydb.com lehel
Trei

Trei on eesti perekonnanimi. Seisuga 1. jaanuar 2021 oli Eestis perekonnanimi Trei 362 inimesel (171 mehel ja 191 naisel). Perekonnanimede levikult oli Trei meeste puhul 385. ja naiste puhul 366. kohal. Perekonnanimi Trei oli levinuim Saare maakonnas, kus neid oli 10 000 elaniku kohta 13,69. Jan Trei, Eesti poliitik (1979–) Jüri Trei, Eesti diplomaat ja laulja (1948–) Lee Trei, eesti näitleja (1981–) Terje Trei, Eesti poliitik (1967–) Tiiu Trei, eesti botaanik ja algoloog (1936–) ... https://www.stat.ee/nimed/pere/Trei
Organogenees

Organogenees on protsess embrüo arengus, kus gastrula lootelehtedest arenevad välja mitmed organid ja muud koed. Gastrulatsiooni tulemusena tekib inimesel kolme lootelehega gastrula: ektoderm, mesoderm ja endoderm. Igal lootelehel on oma kindel rakuline saatus. Ektodermist arenevad kesknärvisüsteem, naha epidermis ja melanotsüüdid. Mesodermist arenevad luud, skeletilihased, süda, neerud, sugunäärmed, veri ja muud sidekoed. Endodermist areneb torujate organite (kopsud ja söögitoru) epiteel.
Takeshirō Kanokogi

Takeshirō Kanokogi (jaapani keeles 鹿子木 孟郎 Kanokogi Takeshirō; 9. november 1874 – 3. aprill 1941) oli Jaapani maalikunstnik. Takeshirō Kanokogi sündis Okayama prefektuuris ja õppis Tokyos maalikunstnike Matsubata Sangoro ja hiljem Koyama Shōtarō juures. Ta sõitis mitu korda Pariisi Prantsusmaale, esimest korda 26-aastaselt. Ta veetis seal umbes seitse aastat, sel ajal õppis ta Académie Juliani nimelises kunstikoolis Jean-Paul Laurensi ja Émile-René Ménardi juures. Ta on tuntud lääne stiilis portree-, figuuri-, maa- ja meremaalide poolest. "Euroopa naine" "Kuu" "Dr Kaio Hirase" "Suur Kantō maavärin 1923" "Naine valge roosiga" Futōga signeeritud joonistus Hiroshima kunstimuuseum Kurashiki linna kunstimuuseum Orsay muuseum "KANOKOGI, Takeshiro (1874 - 1941), Painter : Benezit Dictionary of Artists - oi" (inglise). DOI:10.1093/benz/9780199773787.article.b00097043. {{cite journal}}: viitemall journal nõuab parameetrit |journal= (juhend) "Kanokogi Takeshiro - Artist Biography for Kanokogi Takeshiro". www.askart.com. Vaadatud 09.02.2017. "Nihon no Bijutsu 352. - LibraryWiki". library.osu.edu (inglise). Originaali arhiivikoopia seisuga 31.05.2008. Vaadatud 09.02.2017. "KANOKOGI Takeshiro - Modern Japanese Paintings - [HIROSHIMA MUSEUM OF ART]". www.hiroshima-museum.jp (jaapani). Originaali arhiivikoopia seisuga 10.10.2016. Vaadatud 09.02.2017. "Musée d'Orsay: Notice d'Artiste". www.musee-orsay.fr (prantsuse). Vaadatud 09.02.2017.
Leonhard Pföderl

Leonhard Pföderl (sündinud 1. septembril 1993 Bad Tölzis) on Saksamaa jäähokimängija, kes mängib Saksamaa kõrgliiga klubis Berliini Eisbären ründajana paremäärel. Saksamaa kõrgliigas debüteeris ta hooajal 2012–13 Thomas Sabo Ice Tigersi meeskonnas. Hooajal 2017–18 lõi ta Saksamaa meistrivõistluste väljalangemismängudes kümme väravat ja oli sellega kahe teise mängija kõrval suurim väravakütt. 2019. aasta aprillis liitus ta Eisbäreniga. 2021. aastal tuli ta klubiga Saksamaa meistriks. 2018. aasta taliolümpiamängudel võitis Pföderl Saksamaa jäähokikoondise koosseisus hõbemedali. Jäähoki maailmameistrivõistlustel osales ta esmakordselt 2019. aastal.  Leonhard Pföderl – pildid, videod ja helifailid Wikimedia Commonsis Leonhard Pföderl hockeydb.com lehel
Moritz Müller

Moritz Müller (sündinud 19. novembril 1986 Frankfurt am Mainis) on Saksamaa jäähokimängija, kes mängib kaitsjana Saksamaa kõrgliiga klubis Kölner Haie. Ta on klubi meeskonna kapten. Kölner Haie meeskonnas debüteeris ta Saksamaa kõrgliigas hooajal 2003–04. Klubi põhikoosseisu on ta kuulunud alates hooajast 2004–05. Hooaegadel 2007–08, 2012–13 ja 2013–14 on ta klubiga jõudnud Saksamaa meistrivõistlustel finaali, kuid kõigil kordadel on seal kaotatud. 2018. aasta taliolümpiamängudel võitis Müller Saksamaa jäähokikoondise koosseisus hõbemedali. Jäähoki maailmameistrivõistlustel osales ta esmakordselt 2009. aastal. Maailmameistrivõistlustel on Saksamaa koondisega parimaks tulemuseks veerandfinaali jõudmine kolmel korral. Moritz Müller hockeydb.com lehel
Silvio Schembri

Silvio Schembri (sündinud 21. mail 1985 Luqas) on Malta poliitik, ta on Malta Tööpartei liige. Ta on 15. jaanuarist 2020 Malta majandus- ja tööstusminister. Ta on lõpetanud Malta ülikooli. Ta on 15. jaanuarist 2020 Malta majandus- ja tööstusminister.
Martin Šmutov

Martin Šmutov (sündinud 2. aprillil 1982) on eesti ajakirjanik ja meediajuht. Ta on lõpetanud 2000. aastal Miina Härma Gümnaasiumi ning 2007. aastal Tartu Ülikooli ajakirjanduse osakonna ajakirjanduse erialal (kõrvaleriala: suhtekorraldus). Aastatel 2003–2012 töötas ta reporterina ajalehes Postimees, 2009–2010 oli avalike suhete spetsialist Sihtasutuses Archimedes. 2012–2016 oli Šmutov veebiväljaande Õhtuleht.ee juhataja. 20. septembrist 2016 on ta ajalehe Õhtuleht peatoimetaja ja AS Õhtuleht Kirjastus juhatuse liige. 2018. aasta juulist oli ta Pressinõukogu liige, kusjuures 2021. aasta lõpust 2022. aasta juulini (volituste lõppemiseni) oli ta ka Pressinõukogu esimees. "Vilistlased". Miina Härma gümnaasium. Vaadatud 1.09.2021. "Bakalaureuseõppe vilistlased". Tartu Ülikooli ühiskonnateaduste instituut. Originaali arhiivikoopia seisuga 4.04.2022. Vaadatud 1.09.2021. "Soccernet.ee tegijad läbi aegade". Jalka. 31.08.2009. Vaadatud 1.09.2021. "Õhtulehe uueks peatoimetajaks saab Martin Šmutov". Õhtuleht. 04.08.2016. Vaadatud 01.09.2021. "Pressinõukogu uued liikmed on Martin Šmutov ja Urmet Kook". Postimees. 2. juuli 2018. Vaadatud 25. augustil 2024. Kusma, Elis. Pressinõukogu uus esimees on Õhtulehe peatoimetaja Martin Šmutov. Õhtuleht, 23. september 2021. EML (22. september 2022). "Pressinõukogu uus esimees on Ekspressi peatoimetaja Merili Nikkolo". Eesti Meediaettevõtete Liit. Vaadatud 25. augustil 2024.
Lasgo

Lasgo on Belgia elektroonilise muusika ansambel. 1999. aastal moodustatud kollektiiv koosneb vokalist Jelle Van Daelist (pärast Evi Goffini lahkumist 2008. aastal) ning plaadiprodutsentidest Peter Luts ja Jef Martensist (viimane tuli ansamblisse pärast asutajaliikme Dave McCulleni lahkumist). Peter Luts kinnitas 2008. aastal Belgia raadios, et Evi Goffin ei naase bändi, sest on otsustanud pühenduda pereelule. Luts teatas umbes samal ajal, et otsib bändi uut vokalisti. Koos Belgia telejaamaga JIMtv korraldas ta uue vokalisti teleotsingu (sarnaselt talendisaadetega nagu "Idols"), kes valis lauljaks Van Daeli. Kogu oma karjääri jooksul on Lasgo müünud rohkem kui viis miljonit albumit "Some Things" ja "Far Away" ning nende albumite singleid. Lasgo debüütsingel "Something" ilmus 2001. aasta suvel ja sellest sai hitt ka mitmes muus Euroopa riigis, näiteks Belgias oli see 5. kohal ja Ühendkuningriigi singlite edetabelis 4. kohal. 2001. aasta novembris andis Lasgo välja singli "Alone", mis on pärit Lasgo debüütalbumilt "Some Things", mis ilmus 19. novembril 2001. Muusikavideo "Alone" jaoks filmiti Saksamaal Berliinis. Lasgo veebileht Lasgo - "Some Things" album YouTube
Kadaka turg

Kadaka turg oli turg Tallinnas Mustamäe linnaosas, mis tegutses aastatel 1992–2002. Kadaka turgu ja kaubanduskeskust haldas AS Combinent. Kadaka turg on tuntud kui üks soome turistide meelisostukohti ning turu ja Tallinna reisisadama vahet sõitis iga päev turismibusse. Aastaid oli see ka üks peamisi piraatkaupade müügikohti. Lisaks Kadaka turule tegutses 1990ndatel ka Kadaka autoturg. 1992. aastal, kui Tallinna Aiandussovhoos Laki I kvartalis oma tegevuse lõpetas, ostis sovhoosis võlgade katteks korraldatud oksjonil kasvuhooned viimase Tallinna Aiandussovhoosi direktori Hugo Leinemanni perekond. Aktsiaselts Kadaka Turg erastas 1992. aasta sügisel seal asunud Tallinna Aiandussovhoosi ühe klaaskasvuhoone ja kaks kilekasvuhoonet koos õigusega osta ka neid ümbritsev maa. Aktsiaseltsi Kadaka Turg omanikud olid Aivar Leinemann, Hugo Leinemann, Andrus Leinemann Aleksander Drell ja lisaks neile neljale oli aktsionär Mati Kebina. Turg alustas tegevust 17. detsembril 1992. Turul tegutses ligi 550 kauplejat, 1200 müügikohal. Turu omanduses oli on 4,2 hektarit maad, millest müügipinda on 10 000 ruutmeetrit. Tallinna Politseiprefektuuri endine politseijuht Peet Kall töötas 1996. aastast algul valveteenistuse ülemana, hiljem sai temast Kadaka turu direktor. Osal aiandussovhoosi territooriumi Mustamäe tee ja Kadaka tee vahel, Rabaküla ja Aiandi tänava piirkonnas jätkas tegevust Kadaka Aiandi AS. 1997. aasta investeeriti 45 miljonit krooni uude kaubanduskeskusse ja 15 miljonit selle inventari. Kadaka turu territoorium jaotati kaheks: Kadaka turu kõrvale moodustati Kadaka kaubanduskeskus. Kadaka turul avatud uue kaubanduskeskuse toiduosakonnas oli 160 ja tööstuskaubamüüjatel tuhatkond müügikohta.. 2002. aastal avati Mustika Keskuses Prisma hüpermarket. Uue keskuse pindalaks kavandati neli hektarit. Müügiletid ja -telgid kaubanduskeskuse ümbrusest likvideeriti ning nende asemele ehitatakse parkimisplats 350–400 autole ja lisaks sama suurusega parkimiskoht rajatati ka kaupluse alla. Tallinna turgude loend Mustikas (kaubanduskeskus) Aivar Leinemann: "Me ei ole vaenlane number üks", epl.delfi.ee, 14.12.2000 Kadaka turg kaob oktoobri algusest, epl.delfi.ee 23.04.2002 "Härifrån ser du ända till Finland" aftonbladet.se, 26. august 2002 Urmas Seaver, "Kadaka turg kasvab poole suuremaks" Postimees, 18. märts 2001 "Aivar Riisalu: Kadaka autoturul oli tänu politseile kord enam-vähem majas" ERR menu, 12. juuli 2024 Peeter Raidla, "Kadaka turu omanikud teenivad kümneid miljoneid" Õhtuleht, 22. detsember 2000 "Kadaka turust areneb kaubanduskeskus" Postimees, 4. veebruar 1998 "Prisma avab kaubanduskeskuse Kadaka turul" Äripäev, 3. aprill 2002 "Kadaka turg pakkus tasuta tsirkust" Äripäev, 1. veebruar 2014
Maria Wörth

Maria Wörth on vald Austria Kärnteni liidumaa Klagenfurdi maaringkonnas. Kuurortlinna keskus asub Wörthersee lõunakalda poolsaarel. Idas külgneb vald Kärnteni pealinna Klagenfurdiga. Vallaosad on Maria Wörth ja Reifnitz. Esimene Maarja kirik püstitati u 875. aastal endise Karantaania ristiusustamise ajal, mida juhtisid Freisingi piiskopid Innicheni kloostri baasil. Seda on esmamainitud 894. aasta dokumendis kui Maria Werd – kuna paik oli tol ajal saar. (Vanakõrgsaksakeelne mõiste Wörth või Werder, nagu ka sloveenikeelne Otok, tähendab veega ümbritsetud maatükki). Kirik teenis pühakute Primuse ja Felicianuse jäänuste ümberkolimist ning mängis olulist rolli kristlikus misjonis Kärnteni hertsogkonnas. Umbes 1150. aastal asutas piiskop Otto von Freising sinna kanoonikute kolleegiumi ja ehitas kollegiaalkiriku kõrvale väikese Winterkirche kabeli. 1399. aastal hävisid mõlemad kirikud tules ja seejärel ehitati praegune hilisgooti stiilis hoone. Freisingi piiskopid kaotasid Kärntenis järk-järgult oma mõju ja u. 1500. aastal sai kolleegiumist lõplikult Millstatti kloostri lisand, mida 1598. aastast juhtisid jesuiidid. Jeesuse Seltsi keelustamisega 1773. aastal Millstatti klooster kaotati ja Maria Wörth läks 1809. aastal taasasutatud benetiktlaste Pauluse kloostrile Lavanttalis. Alles 1903. aastal loodi Schieflingi ja Keutschachi territooriumile tänapäevane omavalitsus. Maria Wörth on Austria ja Euroopa suveturismi keskus, kuhu on saabunud 330 000 inimest (kuigi see arv on 1950. aastatest alates järsult vähenenud). Tänane pühakute Primuse ja Felicianuse kihelkonnakirik seisab poolsaare kõrgeimal kohal, Winterkirche selle all. See on suur palverännakupaik ja tänu oma romantilisele keskkonnale populaarne laulatuskirik. Teine turismisihtkoht on Pyramidenkogel, 851 m kõrge mägi koos 54 m kõrge vaateplatvormiga, Pyramidenkogeli torn. 1901. aastal ehitas helilooja Gustav Mahler valla idaossa Maierniggi asunduse juurde järve äärde villa, kus ta kasutas juba "heliloojahütti", kus komponeeriti enamik tema aastatel 1900–1907 kirjutatud teoseid, sealhulgas tema sümfooniad nr. 5–8. Hütt on nüüd avatud kui väike muuseum. Oma sõpruse kaudu helilooja lese Alma Mahleriga komponeeris ka Alban Berg Maierniggis, mida külastas palju Viini kunstieliiti. Adolf Heinrich Bercht (1875–1940), Klagenfurdi linnapea 13. juulist 1926 kuni 31. maini 1931 Freising, Saksamaa Codroipo, Itaalia Aretxabaleta, Baski autonoomne piirkond, Hispaania Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Ailsa Craig

Ailsa Craig (šoti keeles Ailsae Craig, gaeli keeles Creag Ealasaid) on 99 hektari suurune saar Šotimaal Clyde'i lahe välimises osas Girvani saarest umbes 16 km läänes. Ailsa Craig on tardkivimitest koosnev kaljusaar. 16. sajandil pagesid sinna šoti reformatsiooni ajal katoliiklased. Tänapäeval on saar asustamata. Saarel on suur põhjasuulade ja põhjalunnide koloonia. Saare järgi on nimetatud sibulasort. Ailsa Craigi tuletorn Sanda saar  Ailsa Craig – pildid, videod ja helifailid Wikimedia Commonsis
Huot Automatic Rifle

Huot Automatic Rifle (inglise keelest 'Huoti automaatvintpüss') oli Kanada kergekuulipilduja projekt. Aastatel 1917–1918 toodeti vähemalt viis sellist relva. Browning Automatic Rifle Charlton Automatic Rifle Lmg 25 Kg m/40 (automaatvintpüss) Mendoza RM2 Rieder Automatic Rifle Weibel M/1932 The Huot: The Light Machine Gun that Almost Was
Sanda saar

Sanda saar (inglise keeles Sanda Island, gaeli keeles Sandaigh) on väike saar Argyll and Bute'i regioonis Šotimaal. See asub Kintyre'i poolsaare lõunatipu lähistel. Sanda majakas Glunimore Island Sheep Island  Sanda saar – pildid, videod ja helifailid Wikimedia Commonsis
Ram Mohan Roy

Radža Ram Mohan Roy ehk Rammohan Roy (bengali keeles রাম মোহন রায়, Rām Mohan Rāy; 22. mai 1772 Radhanagore, praegune Lääne-Bengal – 27. september 1833 Bristol, Inglismaa) oli India usuline ja sotsiaalne reformaator ning bengali kirjanik. Roy oli pärit bengali braahmanisuguvõsast. Ta õppis tundma kristlust ja teisi usundeid ning jõudis järeldusele, et igavene tõde on kõigis usundeis, kuid ilmneb kõige selgemalt India traditsioonis. Ta algatas 1828 hinduismi reformiliikumise Brahmo Samaj. Kirjanikuna rajas ta bengali modernse proosastiili.
Vaarandi

Vaarandi on eesti perekonnanimi. 2021. aasta 1. jaanuari seisuga oli Eestis perekonnanimi Vaarandi 5 mehel ja alla viiel naisel. Anton Vaarandi (kuni 1940 Anton Vachtmann; 12. september 1901 Rapla – 28. september 1979 Tallinn) oli eesti ajakirjanik ja Eesti NSV riigitegelane. Debora Vaarandi (sündinud Debora Trull, hiljem Debora Hint, Debora Smuul; 1. oktoober 1916 Võru – 28. aprill 2007) oli eesti luuletaja, eelmise esimene abikaasa. Maimu Vaarandi eesti sisearhitekt, Anton Vaarandi teine abikaasa. Kai Vaarandi (12. oktoober 1958 Tallinn – 6. august 2010 Tallinn) oli eesti kunstnik ja tõlkija, Antoni ja Maimu tütar. https://www.stat.ee/nimed/pere/Vaarandi
Mart Haruoja

Mart Haruoja (18. oktoober 1948 Tallinn – 10. jaanuar 2011 Tallinn) oli eesti allvee- ja veemotosportlane ning triatleet. Lõpetas 1967. aastal Tallinna 21. Keskkooli ning 1972. aastal Tallinna Polütehnilise Instituudi energeetika- ja 1990. aastal Tallinna Tehnikaülikooli majandusteaduskonna. Majandusmagister (1997). Hakkas 1965. aastal Tallinna Kalevis harrastama allveesporti, tema treener oli Ott Ernesaks. Võitis Eesti NSV meistrivõistlustel aastatel 1968–1972 1 kuld-, 3 hõbe- ja 1 pronksmedali ning NSV Liidu meistrivõistlustel aastatel 1968–1971 1 kuld-, 1 hõbe- ja 1 pronksmedali. Tuli aastatel 1985–1990 sisemootoriga vabapaatide võistlusklassis 1500 cm3 (R-1500 või R-2) kolm korda Eesti NSV meistriks ja sai meistrivõistlustel veel kaks hõbe- ja ühe pronksmedali. Osales NSV Liidu võistlejana triatloni 1987. aasta Euroopa meistrivõistlustel ja 1988. aastal maailmameistrivõistlustel (Hawaii Ironman), oli sellel alal esimesi eestlasi. Tuli triatlonis mitu korda Eesti veteranide meistriks ja võitis veteranide maailmamängudel 1991. aastal kuldmedali. Oli 1985–1990 Eesti NSV veemotospordi vanemtreener. Kuulus Eesti NSV Veemotospordiföderatsiooni presiidiumi ja Eesti Triatloni Liidu juhatusse, sh oli ka asepresident. 1968 NSV Liidu meistersportlane allveespordis 1986 NSV Liidu meistersportlane veemotos Biograafia ESBL-is "Mart Haruoja". // Veemoto Eestis 1954 – 2003. Koostanud Vahur Joala. Varrak. Tallinn 2003. Lk 22 Biograafia ESBL-is Mart Haruoja sporditulemused Haud Tallinna Metsakalmistul
Flešš

Flešš (prantsuse keeles flèche 'nool') on lihtsam kivi- või muldkindlustis, millel on kaks terava nurga alla lõikuvat tiiba. Fleši peamine erinevus redaanist on just tiibade teravnurkne lõikumine (redaanil tihti ka täis- või nürinurkne lõikumine). Fleši gorž on üldjuhul lahtine. Flešš. // Robert Treufeldt. "Kalaranna fort ehk hilisem "Patarei" vangla". MTÜ Castellum. Tallinn 2019. Lk 63
Varjatud tee

Varjatud tee on vallikraavi väliskaldal kulgev tee, mida välisküljelt (vaenlase poolt) varjab vall. Varjatud tee. // Robert Treufeldt. "Kalaranna fort ehk hilisem "Patarei" vangla". MTÜ Castellum. Tallinn 2019. Lk 63
Elsevier

Elsevier (hollandi hääldus: [ˈɛlzəviːr]), kuni 2015. aastani Reed Elsevier, on Hollandis asuv teadus-, tehnika- ja meditsiiniteemalisi teoseid, peamiselt teadusartikleid, kirjastav ettevõte. Elsevier avaldab igal aastal 2500 ajakirjas enam kui 500 000 artiklit. Elsevieri arhiivides on üle 17 miljoni dokumendi ja 40 tuhat e-raamatut. Aastane allalaadimiste arv ületab 1 miljardit. "RELX Annual Report" (PDF). RELX. Vaadatud 25. septembril 2020. "RELX Net Income 2006-2020". Macrotrends. Vaadatud 1. jaanuaril 2021. "2018 RELX Group Annual Report" (PDF). RELX Company Reports. RELX. Märts 2019.  Elsevier – pildid, videod ja helifailid Wikimedia Commonsis
Buddha Air

Buddha Air on 1996. aastal asutatud Nepali lennufirma, mille peakontor asub Kathmandus Tribhuvani rahvusvahelises lennujaamas. Lennufirma pakub Nepalis ja Indias nii riigisiseseid kui ka rahvusvahelisi lende. Buddha Air pakub lende 18 sihtkohta, millest 12 on riigisisesed ja 6 rahvusvahelised. Buddha Air oli 2018. aastal reisijate arvu poolest suurim kodumaine lennuettevõte. Lennufirma Buddha Air asutati 23. aprillil 1996 esialgu osaühinguna. Selle asutasid Surendra Bahadur Basnet, kes on erruläinud ülemkohtu kohtunik ja endine minister, ja tema vanim poeg Birendra Bahadur Basnet. Esimene lend tehti 11. oktoobril 1997 Beech 1900 D tüüpi lennukiga. Buddha Airi üks esimesi lendusid oli Everesti mäeni ja tagasi. Pardal oli 16 reisijat. Esimese lennu tunnus on BHA 100. Seda reisi pakutakse ka tänapäeval. Üks populaarsemaid lende, mida Buddha Air pakub, on lend ümber Ida-Nepali kahekümne kõrgeima mäetipu. Järgnevatel aastatel lennufirma arenes ja Buddha Airi lennukipark suurenes seitsme Beechcraft 1900 D lennuki võrra, millest kaks on siiani kasutusel. 2008. aastal hangiti Buddha Air International Finance Corporationilt laenuga lisaks kaks 70-kohalist ATR 42 lennukit, et suurendada nende riigisiseseid lende Nepalis. 2010. aastal osteti juurde veel kaks ATR 72-500 lennukit. Buddha Airi lennufirma lennukipargis on 14 lennukit. 2021. aasta jooksul plaanis Budhha Air hankida kolm lisalennukit Airbus A320. Hetkel on lennufirmal kolm lennukit ATR 42-300, üheksa lennukit ATR 72-500 ja kaks lennukit Beechcraft 1900D. 2020. aastal kuulutas Buddha Air, et asustab järgmisel aastal tütarettevõtte Yashodhara Air, mille tegevusala on kaubavedu Nepali väiksemate lennuväljade vahel. Selleks, et Nepali mägistel maastikel saaksid lennukid maanduda, hakatakse kasutama STOL-lennukeid ehk lühikeseks tõusuks ja maandumiseks mõeldud lennukeid. Yashodhara Air plaanib alustada tegutsemist 2022. aastal. S. Basnet õppis ülikoolis õigusteadust ja töötas 1964. aastast Nepali ülemkohtus kohtunikuna. Nepali tolleaegne kuningas Mahendra tegi talle ülesandeks läbi viia riigi esimesed valimised. Surendra Bahadur Basnet on kuulunud Nepali pressinõukokku ja olnud mitme valitsuskomisjoni esimees kuni 1990. aastani. Pärast nelja aastakümmet avalikku teenistust otsustas Basnet minna erru ja tegeleda oma talupidamisega. Aastaid hiljem otsustas Basnet koos oma poegadega asustada lennufirma Buddha Air ja on alates 1996. aastast selle firma esimees. "Buddha Air history". "History/Introduction. Archive". Originaali arhiivikoopia seisuga 8. mai 2014. "IFC Loan to Buddha Air to Improve Air Travel Connectivity in Nepal". 18.07.2012. "Buddha Air adds another ATR 72-500 as its 9th aircraft to the fleet". Originaali arhiivikoopia seisuga 26. juuni 2014. "BUDDHA AIR - FLEET". Edward Eng. "Buddha Air's New Venture Yashodhara Air To Develop Ramechhap As An Alternative Hub In Nepal". Originaali arhiivikoopia seisuga 15. september 2021. Vaadatud 27. mail 2021.
Ailsa Craigi tuletorn

Ailsa Craigi tuletorn (inglise keeles Ailsa Craig Lighthouse) on siiani funktsioneeriv 19. sajandi tuletorn, mis asub Ailsa Craigi saarel Clyde'i lahe välises osas. Šotimaa rannikult Lõuna-Ayrshire'is Girvani lähedalt on selleni 16 kilomeetrit.  Ailsa Craigi tuletorn – pildid, videod ja helifailid Wikimedia Commonsis
Sanda tuletorn

Sanda tuletorn (inglise keeles Sanda Lighthouse) on siiani funktsioneeriv 19. sajandi tuletorn, mis asub Sanda saarel Clyde'i lahe välises osas. Šotimaa rannikult Argyll and Bute'is Kintyre'i poolsaarelt on selleni 6 kilomeetrit.  Sanda tuletorn – pildid, videod ja helifailid Wikimedia Commonsis